ལེ་ལོ་ཅན་དེ་སེམས་ཕམ་ཞིང་སྐྲག་ནས་གཅེར་བུར་བྲོས་པས།ལུས་གྲང་ནས་བཟོད་གླགས་མེད་པ་བྱུང་སྟབས།ཁ་ནས་རླུང་མ་འོང།རླུང་མ་འོང་ཞེས་གསོལ་བ་འདེབས་བཞིན་སོང་བས།ནས་འབྲུ་རླུང་ལ་འཕྱར་ས་ཞིག་ལ་སླེབས།དེར་ནས་འབྲུ་རླུང་ལ་འཕྱར་མཁན་ཚང་མས།མི་གཅེར་བུ་ཞིག་གིས་རླུང་མ་འོང།རླུང་མ་འོང་ཞེས་སྐད་རྒྱག་བཞིན་འོངས་པ་མཐོང་བས།རྣམ་རྟོག་ཟ་བཞིན།འཕྱར་ཁེམ་ཕྱར་ནས་བདའ་བྱུང་སྟེ།ང་ཚོར་རླུང་འོང་དགོས་པ་ལ་ལྟས་ངན་བཀྲ་མི་ཤིས་པ་ཁྱོད་ཀྱིས་རླུང་མ་འོང་ཞེས་སྨོན་ལམ་ལོག་འདེབས་བྱས་ཟེར་ནས་གཤེ་གཤེ་བཏང་བས་ཁོ་བྲོས་ནས་སོང།ཁོའི་བསམ་པར་རླུང་མ་འོང་ཟེར་མི་རུང་སྙམ་ནས་ལུས་གྲང་ནས་འདར་ན་ཡང།ཁ་ནས་རླུང་ཆེན་གཡུགརླུང་ཆེན་གཡུག་ཅེས་སྐད་རྒྱག་བཞིན་སོང་བས།ཤོག་གུ་བཟོ་སར་ཤོག་གུ་རླུང་གིས་ཁུར་བ་དང་ཐུགཤོག་གུ་བཟོ་མཁན་རྣམས་ཀྱིས་མི་གཅེར་བུ་ཞིག་གིས་རླུང་ཆེན་གཡུག་ཅེས་སྐད་རྒྱག་བཞིན་འོངས་པ་མཐོང་བས།དབྱུག་པ་བཟུང་ནས་བདས་ཏེ་ཉེ་འཁོར་ལ་ཡང་འོང་བར་མ་བཅུག